Υπάρχουν πολλοί παράγοντες που καθορίζουν το που ακριβώς θα γίνει η τοποθέτηση των εμφυτευμάτων, οπότε η τελική επιλογή εξαρτάται από την περίπτωση και φυσικά θα γίνει με γνώμονα το όσο το δυνατόν πιο φυσικό αποτέλεσμα. Οι πιο σημαντικοί παράγοντες είναι η ανατομία της ασθενούς και φυσικά οι συστάσεις του χειρουργού που θα αναλάβει την επέμβαση.
Όπως είπαμε και παραπάνω, ο χειρουργός θα δημιουργήσει μια «τσέπη» στο στήθος, στην οποία και θα βάλει το εμφύτευμα. Αυτή η «τσέπη» μπορεί να δημιουργηθεί είτε κάτω από το θωρακικό μυ που βρίσκεται μεταξύ του ιστού του μαστού και του θωρακικού τοιχώματος, είτε κάτω από τον ιστό του μαστού και πάνω από τον θωρακικό μυ. Εν τέλει δεν έχει και τόσο μεγάλη σημασία που θα τοποθετηθεί το εμφύτευμα, αφού ο πλαστικός θα καλύψει τις όποιες τομές όσο το δυνατόν καλύτερα. Η επιλογή τοποθεσίας τοποθέτησης έχει άμεση σημασία μόνο για τον ίδιο τον χειρουργό.